# Josep Riera i Micaló

Josep Riera i Micaló (Banyoles, 25 d'agost del 1950 – mort a L'Estartit, el 8 de setembre del 2008) va ser un arquitecte català que presidí la demarcació de Girona del Col·legi d'Arquitectes de Catalunya.
Va obtenir el títol d'arquitecte a l'ETSAB l'any 1977. Amb tres socis més va formar el despatx d'arquitectes Crous/Grabuleda/Riera (Jordi Crous, Jaume Grabuleda, Joan Grabuleda). Va formar part del col·lectiu artístic banyolí Tint-2, així com de la Plataforma Progressista de Banyoles, que fundà el 1985 i de la qual fou primer coordinador; ambdues institucions contribuïren a renovar la vida intel·lectual de Banyoles a les acaballes del franquisme i en la represa democràtica.
Entre els anys 1978 i 1980 va formar part de la junta directiva del Demarcació de Girona del Col·legi d'Arquitectes de Catalunya i va ser-ne cap de l'àrea de cultura del 1982 al 1987. El 2004 va substituir en Carles Bosch i Genover en la direcció de la Demarcació i va ser reelegit el 2006. Riera també va ser president a Girona de la Germandat Nacional d'Arquitectes entre els anys 1983 i 1989.

## Obra
### Edificis

* Reforma dels Laboratoris de Sanitat (1981), a Girona
* Rehabilitació del Museu Arqueològic de Banyoles (1981)
* Escola Quatre Vents (1985), de Blanes
* Adequació de l'entorn de l'estany de Banyoles, conjuntament amb Jeroni Moner i Codina i Joaquim Figa (obra seleccionada per als premis FAD del 1992)
* Platea Local & Bar de Girona (finalista dels premis FAD 1992)
* Edifici del GEiEG al barri de Sant Narcís (1993)
* Rehabilitació de l'església de Vilanova de la Muga
* Piscina municipal de Palafrugell (2001)
* Llar d'infants de Salt (2006)
* Edifici Coliseum de Girona
* Edifici residencial a la Vila Olímpica de Banyoles

### Publicacions

* Moner, Jeroni; Pla, Arcadi; Riera, Josep «La masía. Historia y tipología de la casa rural catalana'» (pdf). Construcción de la ciudad, 1976.
* Jeroni Moner, Josep Riera, Carles Abellà, Tomàs Garrofé Banyoles, a l'ombra dels JJ.OO. 92 Girona: Edicions Periòdiques de les Comarques, 1987
* Ramon Castells Llavaneras, Bernat Catllar Gosà, Josep Riera Girona ciutat: catàleg de plànols de la ciutat de Girona des del segle xvii al XX Girona: Col·legi d'Arquitectes de Catalunya, 1992-1994
* Josep Riera, coordinador Girona en el canvi de mil·lenni Girona: El Punt, 2000-2006

### Alguns articles de premsa

* «Les inquietuds dels joves arquitectes». El Punt, 10-08-2004.
* Rafael Masó, cent anys d'arquitecte, a arquitectària, 07-2006
* Miquel Ferrer, un professional compromès, a El Punt, 13-09-2006
* Construir joies, a El Punt, 7-12-2006
* Habitatges. Cada cop més, més petits i més cars, a Diari de Girona, 24-01-2007
* Carles Fontserè en el record. Al fil de l'arquitectura, a Diari de Girona, 18-02-2007
* En el Dia Mundial de l'Arquitectura, a El Punt, 1-10-2007
* La coherència de les formes, a El Punt, 15-02-2008
* Treball cooperatiu, a Diari de Girona, 10-04-2008

## Referències

* ↑ «Josep Riera Micaló, designat nou president del Col·legi d'Arquitectes de Girona». TV3, 21-06-2004.

## Enllaços externs

* Bosch, Carles «En la mort de Josep Riera». VilaWeb, 11-09-2008.
* Español, Quim «Record d'en Josep Riera». VilaWeb, 12-09-2008.